Тэрэзэу етхы Къумэхэ Зарэ: «Н.Ф. Яковлевымрэ Д.А. Iэшъхьэмафэмрэ агъэуцугъэ орфографие шапхъэхэм адыгэ литературабзэм зиужьынымкIэ яшIуагъэ къэкIуагъ. Ау хэгъэунэфыкIыгъэн фаер орфографие правилэхэр зыпкъ итэу зэрэщымытыгъэхэр (джыри зэрэщымытхэр) ары. АщыкIэ апэрэ чэзыоу унаIэ зытебдзэрэр адыгэ орфографием правилэ зэдимыштэу хэтыр зэрэмымакIэр ары» (Кумахова, 1972: 39). Ау ащ емылъытыгъэу литературнэ шапхъэхэр гъэуцугъэнхэмкIэ «Адыгэ орфографие гущыIалъэм» ишIуагъэу къэкIуагъэм уасэ фэшIыгъуай. Джы къызнэсыгъэми тхэкIэ культурэмкIэ анахь справочник дэгъумэ ащыщэу ар къэнэжьы.